《柳梢青 其一 绿珠》
清代·叶璧华

艳说纨罗。明珠三斛，聘到修蛾。蝶梦酣春，莺声度月，不羡嫦娥。

君恩万顷情波。护不住、华鬘爱河。玉碎琼楼，香消金谷，花葬春多。

作者简介：1841-1915，字润生，别字婉仙，客家人，嘉应白渡堡（今梅县丙村镇）卢陵乡人，自号古香阁主人。是清末民初岭东著名女诗人、教育家。与大埔范荑香、嘉应黎玉珍并称“晚清粤东三大女诗人”，著有《古香阁诗集》2卷。